《对雨诗》
南北朝·刘逖

重轮宵犯毕，行雨旦浮空。细落疑含雾，斜飞觉带风。

湿槐仍足绿，沾桃更上红。无由似玄豹，纵意坐山中。

作者简介：（525—573）北齐彭城丛亭里人，字子长。善戏谑，工诗咏。高澄以为永安公浚开府行参军。孝昭帝皇建初除太子洗马。从武成帝赴晋阳，谄附和士开，授中书侍郎，入典机密。官至散骑常侍。与崔季舒等同时被杀。